OzLabs/hebrew-wiki-articles huggingface dataset:
משטר הביות בשוק העבודה

משטר הביות מתאפיין בארגון שוק העבודה בשכר סביב מודל "העובד האידיאלי", היכול להשקיע את כל זמנו ומרצו בעבודתו בשכר, על פי דרישות מעבידו, דהיינו, גבר שרעייתו או אישה אחרת דואגת לצרכיו האישיים ולילדיו. על פי ג'ואן ויליאמס משפטנית פמיניסטית שעבודתה מתמקדת בנושאים העומדים בפני נשים במקום העבודה, משטר הביות היא אבחנה ממוסדת בין הספרה הציבורית המכילה את התחום הציבורי, הפוליטי והכלכלי, כמשויכת לגבר, בעוד הספרה הפרטית הכוללת את הטיפול במשפחה וגידול הילדים, משויכת לאישה. אבחנה ממוגדרת זו התבססה היטב במאה ה-19 וכך הוצאה עבודת הנשים מכלל החישוב הכלכלי ועבודת הבית מההגדרה של העבודה היצרנית.

== "העובד האידיאלי" ו"האישה האידיאלית" ==
מאז שנות ה-80 של המאה ה-20 ניכרת השפעתם של האידאולוגיה הליברלית ושל השינוי המהותי במשטר הכלכלי-פוליטי בישראל והנורמה הכללית בשוק העבודה הפרטי בישראל היא כזו שמצפה שהעובדים יעבדו שעות מרובות מאוד, ייטלו חופשות מועטות ויהיו זמינים באופן מוחלט לעבודתם. לדוגמה, בתעשיות ההייטק משטר הזמן כופה על העובדים להיות נגישים כמעט בכל זמן לטובת הארגון, והדבר נוגד כמובן את חובות 'האם העובדת'. במקביל לתפיסת העובד האידיאלי, נורמת ההתייחסות אל הטיפול במשפחה ובבית גם היא טוטלית, ומצופה שההורה המטפל, לרוב האֵם, תהיה זמינה באופן מוחלט לצורכי המשפחה והבית. האישה נתפסת קודם כל במושגים של אם ורעיה, שחובותיה הראשוניים הם ללדת ילדים ולטפל בביתה ובבני משפחתה ואילו עבודה בשכר מתקבלת (אם בכלל) רק כתרומה לפרנסת המשפחה. מטלות הבית מהוות למעשה מעין "בית חרושת למגדר" (Gender factory) ובמסגרתו מכוננות הישויות "הנשיות" ו"הגבריות" הסטריאוטיפיות. משפחתיות כזו מבוססת על חוסר שוויון בין המינים ועל חלוקת סמכויות וחלוקת תפקידים חדה וברורה המובנית בתוך מוסדות החברה והמדינה, ועל ידי כך הופכת להיות "המובן מאליו" בחיי היומיום. ציפייה מעין זו מסמנת נשים כעובדות לא אידיאליות, בשל מחויבותן המוגברת למשפחתןאחריות זו כלפי המשפחה, מונעת מנשים להקדיש את מלוא זמנן לעולם העבודה, כפי שדורש מודל העובד האידיאלי ופוגעת בסיכויי הקידום שלהן במרחב הציבורי.

== שימור ושעתוק חלוקת העבודה המגדרית ==
הגישה הכלכלית מציגה את חלוקת העבודה כבסיס ליעילות ולמקסום התועלת של המשפחה כגוף אחד. תפיסת ה"יתרון היחסי" מבוססת על הרעיון שלמי מבין בני הזוג שיש לו יתרון יחסי בשוק העבודה, כלומר העל יכולת להשיג הכנסות גבוהות יותר או במעמד גבוה יותר לרווחת המשפחה- ישקיע את מרב זמנו בשוק העבודה בשכר ולמי שיש יתרון יחסי בטיפול בילדים ובביצוע עבודות הבית- ישקיע את מרב זמנו בעבודה זו. למרות כניסתן הגוברת של נשים אל הספרה הציבורית, הספרה הפרטית הנתפסת עדיין כתחום אחריותה הטבעי של האישה ונשים הן אלו המבצעות את מרבית העבודות בבית כולל הטיפול בילדים, בהתאם למשטר הביות.על פי מודל זה, עבודה ומשפחה הם תחומים המוציאים זה את זה: מחד גיסא, הורים המבקשים להיות עובדים מצליחים בשוק העבודה מסתכנים בכך שהם ייתפסו כהורים שאינם טובים מספיק; ומאידך גיסא, עובדים המבקשים ליטול חלק משמעותי בחיי ילדיהם ובגידולם היומיומי אינם נחשבים עובדים אידיאליים, שכן הם אינם פנויים לעבודה בכל שעה משעות היום. ההכשר שמעניק משטר הביות לניגוד הפנימי שבין הורות פעילה לבין עבודה על פי דפוסי העובד האידיאלי, מוביל לא רק להפלייתן בשכר של אמהות, אלא גם לשימורה ושעתוקה של חלוקת העבודה המגדרית המסורתית בטיפול בילדים. דבר זה פוגע לא רק בעצמאותן הכלכלית ובזכותן של נשים לשוויון הזדמנויות בעבודה, אלא גם במאבק להגברת השוויון המגדרי בכל תחומי החיים האחרים.

== הערות שוליים ==

קטגוריה:שוק העבודה
Ŝ

Ŝ (אות קטנה: ŝ; שם האות ŝo, שׁוֹ) היא האות העשרים-ושלוש באלפבית של שפת האספרנטו, והיא אחת מ-6 האותיות עם סימנים דיאקריטים באספרנטו (ĉ ,ĝ ,ĥ ,ĵ ,ŝ ,ŭ). היא מייצגת את הצליל \ʃ\ (כמו ש בשלום).

Ŝ מבוססת על האות הלטינית S, בתוספת גג. ביוניקוד, ערכה של האות הגדולה Ŝ הוא U+015C, וערכה של האות הקטנה ŝ הוא U+015D. במקרים שבהם לא ניתן להקליד סימנים דיאקריטיים במקלדת, מקובל לייצג את האות בצירוף sh או sx (האחרון מקובל יותר).

לאות יש סימן דיאקריטי מכיוון שלאות s באנגלית וגם בשפות שונות, יש שתי משמעויות פונטיות: \s\ וגם \ʃ\. מכיוון שהצורה הראשונה נפוצה יותר, החליט זמנהוף, כי האות s תייצג את הצליל \s\, והצליל \ʃ\ ייוצג באות ŝ.

האות משמשת גם ברומאניזציה של הכתב הקירילי, ומייצגת את האות הרוסית Щ. 

==ראו גם==
* ĉ
* ĝ
* ĥ
* ĵ
* ŭ

==קישורים חיצוניים==

קטגוריה:אספרנטו
S
קטגוריה:סימנים דיאקריטיים
יוהאן גודמונדסון

יוהאן ברג גודמונדסון (באיסלנדית: Jóhann Berg Guðmundsson, נולד ב-27 באוקטובר 1990) הוא כדורגלן איסלנדי המשחק בקבוצת ברנלי ובנבחרת איסלנד כקשר.

==קריירת מועדונים==

יוהאן החל לשחק כדורגל בקבוצת פרייד'פליק המקומית, אך נאלץ לעזוב את המועדון המקומי ולעבור לאנגליה בגיל צעיר בשל מעבר הוריו. הוא בילה במחלקות הנוער של צ'לסי ופולהאם, תוך כדי שלמד בבית ספר בינלאומי לכדורגל בלונדון. אחרי שלא הסתגל לחיים באנגליה, שב לאיסלנד ב-2008, והצטרף מחדש למועדון בו החל לשחק, פרייד'פליק. זמן קצר לאחר חזרתו לאיסלנד, מצא עצמו משחק כבר בהרכב הראשון הבכיר של קבוצתו במסגרת ליגת העל האיסלנדית. בסיום אותה העונה, זכה בתואר השחקן המצטיין של השליש האמצעי של העונה. ב-30 בספטמבר 2008, מועדון הכדורגל הגרמני המבורג ניסה לרכוש את כרטיסו של יוהאן, אולם המעבר הסופי לא צלח. ב-28 בנובמבר 2008, יצא שוב לאנגליה, כאשר נבחן במועדון הפוטבול ליג צ'מפיונשיפ קובנטרי סיטי, בסופו של דבר, לא חתם על חוזה בקבוצה בסיום מבחני הניסיון. ב-28 בינואר 2009, פרייד'פליק הכריזה על הסכם מכירת שירותו של גודמונדסון למועדון הכדורגל ההולנדי א.ז. אלקמאר. יוהאן חתם בקבוצתו החדשה, על חוזה ל-5 שנים. לאחר חמש שנים בהרכב אלקמאר, הוכרז ב-11 ביולי 2014, על מעברו של גודמונדסון לקבוצת צ'רלטון אתלטיק. אחרי שכבש בעונתו הראשונה 11 שערים ב-37 משחקים, הוא נבחר למקום השני בהצבעת המועדון למצטיין העונה. ב-22 ביולי 2015, גודמונדסון חתם על הארכת חוזה במועדון, לארבע שנים נוספות. בסיום עונת 2015–2016, גודמונדסון ירד עם קבוצתו ליגה, כאשר צ'רלטון סיימה במקום ה-22 וירדה לליגת הפוטבול ליג הראשונה. ב-20 ביולי 2016 חתם בברנלי.

==קריירה בינלאומית==

באוגוסט 2008, זמן קצר בלבד לאחר שערך את הופעתו בנבחרת איסלנד עד גיל 21, יוהאן זומן לסגל נבחרת איסלנד הבכירה, לקראת משחק ידידות מול נבחרת אזרבייג'ן בכדורגל. יוהאן שותף במשחק, ואף בישל בו שער. ב-6 בספטמבר 2013, יוהאן כבש שלושער עבור מולדתו משחק מוקדמות מונדיאל 2014 מול שווייץ, והיה לכדורגלן האיסלנדי הראשון מזה 13 שנים שכובש שלושער במדי הנבחרת. שערו השלישי באותו המשחק, היה שער שיויון דרמטי בדקה ה-91, שקבע את תוצאת הסיום על 4-4. גודמונדסון נמנה עם סגל הנבחרת האיסלנדית לטורניר הגמר של יורו 2016 בצרפת.

== קישורים חיצוניים ==

קטגוריה:כדורגלנים איסלנדים
קטגוריה:קשרי כדורגל איסלנדים
קטגוריה:כדורגלני פרייד'פליק
קטגוריה:כדורגלני א.ז. אלקמאר
קטגוריה:כדורגלני צ'רלטון את'לטיק
קטגוריה:כדורגלני ברנלי
קטגוריה:כדורגלני נבחרת איסלנד
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:איסלנדים שנולדו ב-1990
.et

et. היא סיומת האינטרנט הלאומית של שמות התחום (domain name) של אתרי אינטרנט הרשומים באתיופיה. הסיומת נרשמה בשנת 1991, ומנוהלת על ידי ארגון Ethio Telecom. ניתן לרשום אתרים תחת סיומת זו גם בסיומות אינטרנט משניות.

==סיומות אינטרנט משניות==
ישנם מספר סיומות אינטרנט משניות תחת סיומת זו:
* com.et. - עבור חברות מסחריות
* gov.et. - עבור ארגונים ממשלתיים
* org.et. - עבור ארגונים ללא מטרות רווח וארגונים חוץ-ממשלתיים
* edu.et. - עבור מוסדות חינוך
* net.et. - עבור רשתות וחברות אינטרנט
* biz.et. - עבור עסקים
* name.et. - עבור אתרים אינדיבידואלים
* info.et. - עבור כל שימוש שהוא

==קישורים חיצוניים==
* 
* [http://www.iana.org/domains/root/db/et.html מידע על הסיומת et. באתר IANA]
* [https://web.archive.org/web/20130723214458/http://www.ethionet.et/ אתר ארגון Ethio Telecom]

==הערות שוליים==

קטגוריה:אתיופיה
קאזלמג'ורה

כנסיית Santuario della Madonna della Fontana
קאזלמג'ורה (איטלקית: Casalmaggiore) היא קומונה בנפת קרמונה במחוז לומברדיה שבאיטליה.

==גאוגרפיה==
קאזלמג'ורה שוכנת בעמק הפו על גדתו הצפונית של הנהר. כ-30 ק"מ מזרחית דרומית לקרמונה וכ-25 ק"מ צפונה לפארמה.

==היסטוריה==
יישוב התקיים באזור כבר בתקופת הברונזה. נראה שהעיר נוסדה על ידי הרומאים ונקראה Castra Majora. בסביבות שנת 1000 היא הייתה מבצר תחת שלטון נסיכי בית אסטה (Este). במאה ה-15 עברה לשליטת ונציה. בסוף המאה ה-16 עבר המקום לשליטה אוסטרית. ב-1861 במסגרת תהליך איחוד איטליה צורפה לממלכת איטליה.

==אתרים בעיר==
* כיכר גריבלדי
* כנסיית המדונה של המעיין Santuario della Madonna della Fontana) - מקום קבורתו של הצייר פארמיג'אנינו.

==קישורים חיצוניים==

* 
* [http://www.comune.empoli.fi.it האתר הרשמי (איטלקית)]
* 

קטגוריה:לומברדיה: ערים
דרך השלום (שיר)

דרך השלום הוא סינגל שנכתב והולחן על ידי אבי אוחיון, עובד על ידי יעקב למאי ובוצע במקור על ידי הזמר פאר טסי. השיר נחשב ללהיט גדול וזכה להצלחה רבה בישראל.

== היסטוריה ==
השיר יצא לאור ב-25 באוקטובר 2014. הוא כיכב בתחנות הרדיו בישראל וצעד בראש מצעדיהן, בין היתר צעד שלושה שבועות רצופים בראש מצעד השבועי של גלגלצ ושל רשת ג'. השיר הגיע למקום הראשון של המצעד של מדיה פורסט והיה לשיר המושמע ביותר במשך 5 שבועות.

ביוטיוב צבר השיר למעלה מ-30 מיליון צפיות, ובכך הפך לאחד השירים הישראליים הנצפים ביותר באתר; "דרך השלום" היה לשיר הישראלי הראשון שעבר את רף מיליון הצפיות באתר. כתוצאה מכך, זכה השיר גם לפרודיות רבות ברשתות החברתיות השונות.

במצעד הפזמונים העברי השנתי בגלגלצ וברשת ג זכה השיר במקום הרביעי. השיר דורג במקום ה-99 במצעד העשור של כאן גימל.

השיר העלה את פאר טסי לתודעה הישראלית ופרסם אותו. השיר יצא באלבומו השני של טסי "כוחה של אהבה".

נוסף על כך, בשנת 2016, זכה השיר בפרס אקו"ם על שם משה וילנסקי לשיר השנה.

==בתרבות==
* אחת ממשימות התכנית, באחת העונות של "המירוץ למיליון", היתה לאתר את דרך השלום, לפי התווים שהם קיבלו. כאשר שמה המתין להם פאר טסי עצמו עם מעטפת הרמז. 
* הצמד עופר בן שבת ומאור הרוש עשו גרסה פרודית לשיר.

==כתיבת השיר==
לדברי כותב השיר אבי אוחיון, הוא כתב ראשית את המנגינה לשיר. לאחר מכן הוסיף לו מילים. את הביטוי "דרך השלום" שנבחר כשם השיר בחר אוחיון משום שהתחרזו עם המילים "איזה חום".

== מיקומי שיא ==
===מצעדים שבועיים===

===מצעדי סוף שנה===

=== מצעדי עשור ===

==קישורים חיצוניים==

==הערות שוליים==

קטגוריה:שירי פאר טסי
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהופקו על ידי יעקב למאי
קטגוריה:שירים על רחובות
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
ג'יימס ג'אד

ג'יימס ג'אד (באנגלית: James Judd; נולד ב-30 באוקטובר 1949 בהרטפורדשייר, הממלכה המאוחדת) הוא מנצח בריטי.

== ביוגרפיה ==
ג'יימס ג'אד למד בטריניטי קולג' למוזיקה שבלונדון. הוא למד לנגן בפסנתר ובהמשך הוא גם למד לנגן בעוגב ובחליל צד, כלי הנגינה העיקרי עליו הוא מנגן.

בעבר ג'יימס ג'אד שר במקהלה של הרטפורדשייר ובמקביל גם היה חלילן בתזמורת של הרטפורדשייר.

ג'אד החל בקריירה בינלאומית לאחר שהוזמן על ידי לורין מאזל לכהן כעוזר מנצח בתזמורת קליבלנד. לאחר כארבע שנים הוא שב לאירופה ומונה על ידי קלאודיו אבאדו למנהל מוזיקלי אורח של תזמורת הנוער של האיחוד האירופי. ג'אד ניצח על הפילהרמוניות של ברלין, ישראל, רוטרדם וסיאול, על הסימפוניות של סנטה צ'צ'יליה ­רומא, בייג'ינג, ההונגרית הלאומית, גוונדהאוס­ לייפציג, הלאומית צרפת, פראג, טונהאלה ציריך, מונטה קרלו, NHK טוקיו, שווייץ המערבית, ירושלים, פיטסבורג, סינסינטי, דאלאס, בולטימור, מונטריאול, סיאטל, יוטה, ריו דה ז'ניירו, סאו פאולו ואינדיאנפוליס.

ג'יימס ג'אד היה המנהל המוזיקלי של התזמורת הסימפונית של ניו זילנד משנת 1999 ועד שנת 2007. את התזמורת מניו זילנד הוביל לסיורי קונצרטים בפסטיבלים באוסקה ביפן בפסטיבל אוקלנד בניו זילנד, במשחקים האולימפיים בסידני, אוסטרליה, להופעה מיוחדת עם הזמרת קירי טה קאנאווה וכן לאירופה כשבמרכז המסע הופעות בפסטיבל "פרומס" בלונדון ובקונצרטחבאו באמסטרדם. מאז סיום עבודתו בתזמורת של ניו זילנד, הוא מוגדר כ"מנהל מוזיקלי אמריטוס" של התזמורת. חברת ההקלטות נקסוס הקליטה עם התזמורת הסימפונית של ניו זילנד הרבה תקליטים רבים של יצירות בניצוחו של ג'יימס ג'אד.

ג'אד היה גם מנהל מוזיקלי של "אגודת התזמורת הקטנה" בניו יורק ומנצח אורח ראשי של תזמורת הנוער של אסיה. כמו כן היה מנצח אורח ראשי של התזמורת הלאומית של ליל בצרפת ומנהל מוזיקלי של התזמורת הפילהרמונית והאופרה של פלורידה. ג'יימס ג'אד הוא מייסד של [http://www.miamimusicproject.org/ פרויקט מוזיקלי חינוכי לילדים] במיאמי.

בין השנים 2014–2017 שימש ג'אד בתור המנהל המוזיקלי של התזמורת הסימפונית הישראלית ראשון לציון וזאת לאחר שניצח עליה כמנצח אורח בעונות קודמות.

באוקטובר 2015 פורסם שג'אד נבחר לתפקיד המנהל המוזיקלי של התזמורת הפילהרמונית הסלובקית. הוא התחיל את תפקידו בפועל בשנת 2017 וסיים שם את תפקידו בשנת 2020.

החל מספטמבר 2016 מכהן ג'יימס ג'אד כמנהל האמנותי והמנצח הראשי של התזמורת הפילהרמונית של טג'אן שבקוריאה הדרומית. הוא סיים את תפקידו בשנת 2022.

כמו כן ג'אד הוא גם מנהל מוזיקלי של סדרה למוזיקה קלאסית במרכז לאמנויות הבמה בראוורד סנטר שבפלורידה.

ג'אד מתגורר בארצות הברית, נשוי ואב לבת.

== קישורים חיצוניים ==
* 

* [http://www.israelhayom.co.il/article/207471 אנגלי בראשון לציון], באתר ישראל היום
* 

קטגוריה:מנצחים בריטים
קטגוריה:אנגלים שנולדו ב-1949
רניקסיאלידיים

רניקסיאלידיים (שם מדעי: Ranixalidae) היא משפחה מסדרת חסרי זנב בתוכה סוג יחיד צפרדע הודית (Indirana). 
== מאפיינים ==
צפרדעים מנומרות אלה חיות רק בהרי גהט המערביים שמערב הודו והם קטנים, בעלי גוף דק והם מצויים בעיקר בנחלים וגם על פסולת העלים.

לראשניהם תכונה מיוחדת - הם בעלי רגליים אחוריות וגם זנב והם מסוגלים לקפץ למחק בעת סכנה. עם זאת חלקם מצויים בסכנת הכחדה גדולה.

בעבר הם היו תת-משפחה במשפחת הצפרדעיים, ואחר כך גם במשפחות ניקטיבטריכיים, דיקרוגלוסיים ופטרופדיים, אך על פי בדיקות הוחלט שיהיו במשפחה עצמאית. הסוגים הקרובים אליהם ביותר הם Nyctibatrachus וNannophrys.

==מיון==
*משפחה רניקסיאלידיים (Ranixalidae)
**סוג צפרדע הודית (Indirana)
***מין Indirana beddomii
***מין Indirana brachytarsus
***מין Indirana chiravasi
***מין Indirana diplosticta
***מין Indirana gundia
***מין Indirana leithii
***מין Indirana leptodactyla
***מין Indirana longicrus
***מין Indirana phrynoderma
***מין Indirana salelkari - התגלה ב-2015
***מין Indirana semipalmata
***מין Indirana tenuilingua

==קישורים חיצוניים==

קטגוריה:בעלי חיים שתוארו ב-1986
קטגוריה:טקסונים שתוארו בידי ריימונד לאורנט
קטגוריה:ניאובטרכיה
תלמטוביים

תלמטוביים (שם מדעי: Telmatobiidae) היא משפחה מסדרת חסרי זנב. במשפחה זו סוג יחיד - תלמטוביוס (Telmatobius). חלוקות מסוימות גם הסוג Batrachophrynus נכלל במשפחה. בעבר הם השתייכו למשחת הלפטודקטיליים או למשפחת קרפדות מקרינות.

מינים אלו חיים בטבע רק בהרי האנדים שבדרום אמריקה. הם נפוצים במדינות: אקוודור, בוליביה, פרו, צפון ארגנטינה וצפון צ'ילה. 

אלו צפרדעים מימיות השוכנות בביצות ואגמים וחלקם מימיים לחלוטין. הם בעלות ראש מגודל וגפיים קטנות. צבעיהם אפורים או דהויים ברובם.

הסוג מונה מעל 60 מינים, אך ייתכן שחלקם נכחדו והשאר מצויים בסכנת הכחדה גבוהה, עקב פגיעה בבית גידולם, זיהום, ציד אנושי וממחלת הכיטרידיומיקוסיס הקטלנית.

==מינים==
{|
|
*Telmatobius arequipensis
*Telmatobius atacamensis
*Telmatobius atahualpai 
*Telmatobius bolivianus 
*Telmatobius brachydactylus
*Telmatobius brevipes 
*Telmatobius brevirostris 
*Telmatobius carrillae
*Telmatobius ceiorum
*Telmatobius chusmisensis
*Telmatobius cirrhacelis
*Telmatobius colanensis
*Telmatobius contrerasi 
*Telmatobius culeus
*Telmatobius dankoi 
*Telmatobius degener
*Telmatobius edaphonastes 
*Telmatobius espadai
*Telmatobius fronteriensis 
*Telmatobius gigas
*Telmatobius halli
|
*Telmatobius hauthali
*Telmatobius hintoni 
*Telmatobius hockingi 
*Telmatobius huayra
*Telmatobius hypselocephalus
*Telmatobius ignavus 
*Telmatobius intermedius
*Telmatobius jelskii
*Telmatobius laticeps
*Telmatobius latirostris 
*Telmatobius macrostomus
*Telmatobius marmoratus
*Telmatobius mayoloi
*Telmatobius mendelsoni 
*Telmatobius necopinus
*Telmatobius niger
*Telmatobius oxycephalus
*Telmatobius pefauri
*Telmatobius peruvianus 
*Telmatobius philippii
*Telmatobius pinguiculus
|
*Telmatobius pisanoi 
*Telmatobius platycephalus 
*Telmatobius punctatus 
*Telmatobius rimac 
*Telmatobius rubigo
*Telmatobius sanborni
*Telmatobius schreiteri 
*Telmatobius scrocchii 
*Telmatobius sibiricus 
*Telmatobius simonsi
*Telmatobius stephani
*Telmatobius thompsoni 
*Telmatobius timens
*Telmatobius truebae
*Telmatobius vellardi 
*Telmatobius ventriflavum 
*Telmatobius verrucosus
*Telmatobius vilamensis
*Telmatobius yuracare
*Telmatobius zapahuirensis
|
|}

==קישורים חיצוניים==

קטגוריה:בעלי חיים שתוארו ב-1834
קטגוריה:טקסונים שתוארו בידי ארנד אלפרד אאוגוסט וויגמן
קטגוריה:ניאובטרכיה
סטרבומנטליים

Pristimantis paisa
סטרבומנטליים (שם מדעי: Strabomantidae) היא משפחת צפרדעים מסדרת חסרי זנב החיים ביערות אמריקה הדרומית. ישנה מחלוקת אם זו משפחה עצמאית או קבוצה של סוגים ממשפחת הקראוגסטוריים (Craugastoridae). חוקרים רבים לא רואים בהם משפחה עצמאית.

הם בעלי גוף ורגליים גדולות, לסת מוארכת ועיניים מאירות ומאפיינם העיקרי הוא בעיקר השרצה של צפרדעים קטנות ללא שלב הראשן. 

==מיון==
*משפחה סטרבומנטליים (Strabomantidae)
**תת-משפחה Holoadeninae
***סוג Barycholos
***סוג Bryophryne
***סוג Euparkerella
***סוג Holoaden
***סוג Noblella
***סוג Psychrophrynella
**תת-משפחה Strabomantinae
***סוג ומין יחיד Atopophrynus syntomopus
***סוג Dischidodactylus
***סוג ומין יחיד Geobatrachus walkeri
***סוג Hypodactylus
***סוג Lynchius
***סוג Niceforonia
***סוג Oreobates
***סוג Phrynopus
***סוג Pristimantis
***סוג Strabomantis

==קישורים חיצוניים==

קטגוריה:ניאובטרכיה
צפרדע צבועה

צפרדע צבועה (שם מדעי: Discoglossus) הוא סוג של חסרי זנב ממשפחת העגולשוניים. לעיתים הוא משויך למשפחה עצמאית (Discoglossidae).

בני הסוג מצויים בדרום אירופה ובצפון אפריקה. הם בעלי לשון מעוגלת, כתמים ונקודות על גופם - מה שנתן את שמם וראש גדול. הם חיים באזורי ביצות וצדים יצורים קטנים יותר, בעיקר חרקים. 

בעבר גם המין עגולשון שחור גחון (Latonia nigriventer), האנדמי לישראל שויך לסוג, אך עתה הוא שייך לסוג יחידי.

==מינים==
בסוג זה 6 מינים:
*Discoglossus galganoi
*Discoglossus jeanneae 
*Discoglossus montalentii
*Discoglossus pictus 
*Discoglossus sardus
*Discoglossus scovazzi 

==קישורים חיצוניים==

קטגוריה:עגולשוניים
בית הוועד

בית הוועד היה מבנה, בן שלש קומות, אשר שימש כמקום מושבה הראשון של עיריית תל אביב.

==היסטוריה==
ב-11 באפריל 1909 התכנסו חברי אגודת "אחוזת בית" בחולות שמצפון ליפו, על אדמות כרם ג'יבלי, שקנו במטרה להקים את העיר העברית הראשונה. הקרקע שנקנתה חולקה באופן פשוט לחלקות משני צדי רחוב הרצל, וארבעה רחובות קטנים החוצים אותו. כדי לחלק באופן שוויוני את החלקות בין 66 המשפחות המייסדות, הוחלט לערוך הגרלה. ההגרלה נערכה בחולות, במרכז השטח שנקנה על ידי האגודה, ומיקום התרחשותה של הגרלה זו הפך לאחד המקומות הסמליים ביותר בעיר ואף במדינת ישראל. המקום בו עמדו חברי האגודה היה לימים חלק משדרות רוטשילד שבתל אביב, שהוקמו כחלק מעבודת יישור הדיונות באזור. 

בהמשך אותה שנה הוקם בדיוק במקום זה מכון המים הראשון של שכונת אחוזת בית. המכון נבנה בתכנונו של האדריכל יוסף ברסקי ומתחתיו שכן חדר קטן בשם "בית הוועד", אשר שימש כמשרד הדואר הראשון של השכונה. במשך השנים התרחב החדר הקטן הזה לבניין גדול בעל 3 קומות, עד שבמאי 1921, עם התנתקותה של תל אביב מיפו, קיבל הבניין את שמו החדש "עיריית תל אביב" (Tel-Aviv township) והחל לאכלס בו בית משפט עירוני וגם את התחנה העירונית של משטרת תל אביב.

באוקטובר 1925 הקים אבא כהן בצמוד לבית הוועד ומכון המים צריף קטן ופשוט אשר פעל כתחנת כיבוי אש, שהייתה לתחנה הראשונה בארץ ישראל. בשנת 1930 הוקם בצמוד לתחנה זו צריף "האגודה לעזרה מהירה", אשר נודעה בשם מגן דוד אדום. בשנת 1942 נהרס מתחם התחנה ובאפריל 1949 הוקמה עליה האנדרטה למייסדי העיר תל אביב.

<gallery>
תמונה:מראות תל אביב 1908 - 1926. מכון המים מגדל המים 1909-PHAL-1614398.pngבית הוועד בבניין חד-קומתי של מכון המים, 1909
תמונה:Beit-vaad-koah-vinna-1924-paintervic.jpg|קבלת פנים לקבוצת הכח וינה, לפני בית הוועד בן שלוש הקומות, 1924
תמונה:Beit-vaad-1927-harvard-university-library.jpg|חזית בית הוועד ב-1927, עם השעון והשילוט "עיריית תל אביב" בעברית, אנגלית וערבית
תמונה:Tastamp05.jpg|בול ובו בית הוועד בשדרות רוטשילד תחת מגדל המים
תמונה:TelAviv-Founding.jpg|הגרלת המגרשים לאחוזת בית, 1909, במקום זה הוקם בית הוועד
תמונה:Tel Aviv foundations memorial.JPG|האנדרטה למייסדי העיר תל אביב
</gallery>

==קישורים חיצוניים==

* [http://tel-aviv.millenium.org.il/NR/exeres/37FD8CC9-2753-40ED-B262-3AB590A9A4D0,frameless.htm בניין העירייה ממגדל המים לכיכר רבין]

קטגוריה:תל אביב לפני הקמת מדינת ישראל
קטגוריה:תל אביב-יפו: מבנים
קטגוריה:עיריית תל אביב-יפו
תל אביב
קטגוריה:מבנים ואתרים שתכנן יוסף ברסקי
עדי אלון

עדי אלון (נולד ב-27 בינואר 1995) הוא שחקן וזמר ישראלי.

==ביוגרפיה==
אלון נולד וגדל בירושלים. הוא למד בבית הספר היסודי ע"ש גרשון אגרון ולאחר מכן עבר לבית הספר ע"ש זיו ומרקס, שם למד במגמת תיאטרון. בשנת 2008 השתתף בפסטיבל שירי ילדים.

שירת בתיאטרון צה"ל.

בשנים 2010-2013 גילם את איליי, בנם של גדי (צביקה הדר) וקרן (דפנה דקל) בשתי העונות של הסדרה "בלו נטלי". 

בשנת 2011 שיחק תפקיד קטן בפרק הראשון של הסדרה "החולמים".

בשנים 2013-2020 גילם את דמותו של מני אסייג במשך 5 עונות בסדרה הקומית "שנות ה-80", ששודרה בזכיינית של ערוץ 13, "רשת".

בשנת 2016 גילם את דמותו של דייוויד בסדרת הנעורים "כוכב הצפון". באותה שנה החל לגלם את דמותו של עידו בסדרת הנעורים "נעלמים" בערוץ ניקלודיאון ללקוחות HOT, וכן החל לגלם את דמותו של זוהר בקומדיית הפשע "מטומטמת", המשודרת בהוט 3.

בשנת 2017 הופיע בעונה הראשונה של הסדרה "כיפת ברזל" בתפקיד שימי. בקיץ אותה שנה הוציא אלון שיר בשם "מתחיל הקיץ", בשיתוף עם דניאל אסייג.

בשנת 2018 שיחק בסדרה "מלכות" ששודרה בהוט. באותה שנה שיחק במיני סדרה "מעורבבים".

בשנת 2019 שיחק ושר במחזמר "זה אני".

בשנת 2020 גילם את גורי, לוחם באצ"ל, בסדרת הנוער "פלמ"ח".

בשנת 2021 שיחק בסדרה "מנגן ושר" בדמותו של בן, ובאותה שנה השתתף במחזמר "סאלח שבתי" בבימויו של צדי צרפתי, בתפקיד שמעון שבתי.

בשנת 2022 שיחק במחזמר "הלהקה", המבוסס על סרטו של אבי נשר, ובנוסף שיחק בסדרת הטלוויזיה "מיוחדת" של כאן חינוכית את זוהר. באותה שנה השתתף בסדרה "בוגד" בתור דוד נגר.

בשנים 2022-2024 חזר לגלם את דמותו של מני אסייג במשך 2 עונות בסדרה הקומית "שנות ה-90". 

בשנת 2023 גילם את מני אסייג בסרט "ההילולה". בנוסף השתתף בסדרה 4:20 שיצרו דוד דהן ועידו דרור. לצד נוה צור חנן סביון ועוד.

בשנת 2024 שיחק בפרק בסדרה 'שקשוקה', המשודרת בטלוויזיה החינוכית, בתפקיד מאבטח חדש בבית החינוך. במאי של אותה שנה התחיל לשחק במחזמר משיריו של אריק איינשטיין "אהבה ממבט ראשון" עם דיאנה גולבי, שי המבר, מאי מלר ועוד.

בשנה זו שיחק בסרטו של שמי זרחין "חמדה".

ב 2024 גילם את בנדא, התפקיד הראשי בסדרה אנדרגראונד מאה שערים ששודרה בכאן דיגיטל. 

== פרסים ומועמדויות ==
{| class="wikitable"
!שנה
!פרס
!קטגוריה
!פרויקט
!מועמדות
|-
|2019
| rowspan="4" |פרסי נבחרי השנה של פרוגי
|שחקן ראשי בסדרת נוער
|נעלמים
| 
|-
|2020
|שחקן אהוב בסדרת נוער
|פלמ"ח
|
|-
|2021
|שחקן ראשי בסדרת נוער
|נעלמים
|
|-
|2022
|שחקן אהוב בסדרת נוער
|מיוחדת, פלמ"ח
|
|}

==קישורים חיצוניים==

*
*

==הערות שוליים==

קטגוריה:בוגרי תיאטרון צה"ל
קטגוריה:שחקני קולנוע וטלוויזיה ישראלים
קטגוריה:שחקני מחזות זמר ישראלים
קטגוריה:בוגרי בית הספר היסודי גרשון אגרון (ירושלים)
קטגוריה:בוגרי התיכון ע"ש זיו ומרקס
קטגוריה:ישראלים שנולדו ב-1995
החטא ועונשו (סרט בריטי, 2002)

החטא ועונשו (באנגלית: Crime and Punishment) הוא עיבוד טלוויזיוני בריטי משנת 2002 לרומן "החטא ועונשו" מאת פיודור דוסטויבסקי. את התסריט כתב טוני מרצ'נט, ביים ג'וליאן ג'ארולד וכיכב בסרט ג'ון סים.

==צוות השחקנים==
* רסקולניקוב - ג'ון סים
* פורפירי - איאן מקדרמיד
* רזומיחין - שון דינגוול
* פולכריה - ג'רלדין ג'יימס
* דוניה - קייט אשפילד
* סוניה - לארה בלמונט
* לושין - דייוויד הייג
* קטרינה - קתרין קרטלידג'
* סווידריגלוב - נייג'ל טרי
* מרמלדוב - פיליפ ג'קסון
* זוסימוב - מארק בנטון
* ליזבטה - הת'ר טוביאס
* סגן (Lieutenant Gunpowder) - רוג'ר מורלידג
* זמיוטוב - דארן טיג
* סמיונוביץ' - שון מקנזי
* ניקולאי - טים פוטר
* כומר - סרגי האקל
* פוליה - אליס קונור
* קוך - מרטין הנקוק
* המשכונאית - ואלרי לילי
* האומן - ג'ייק נייטינגייל
* מנהל שני - ליאו דולן
* נסטסיה - אנה הופ
* בעלת הבית - ג'יין לווה
* שתיין - איאן תומפסון
* שתיין - ליאו ביל
* פרוצה - אוולין דוגרט
* סטודנט - רופרט אוונס
* שיכור - מתיו בוייר

==קישורים חיצוניים==

==הערות שוליים==

קטגוריה:סרטי טלוויזיה בריטיים
קטגוריה:סרטים בריטיים מבוססי ספרים
קטגוריה:סרטי 2002
נטליה קוברינסקה

נטליה קוברינסקה, 1880.
נטליה קוֹבְּרינְסְקה (8 ביוני 1851 - 22 בינואר 1920) הייתה סופרת ופעילה פמיניסטית אוקראינית.

==ביוגרפיה==
נולדה בשם נטליה אוֹזָרְקֶביץ' בכפר בֶּלֶלוּיָה בנפת האלץ' בגליציה (כיום מחוז איוואנו-פרנקיבסק), לאביה, איוואן אוזרקביץ', שהיה כומר, ולימים נבחר לפרלמנט האוסטרי, ולאמהּ, תיאופיליה אוֹקוּנֶבְסְקָה.  בתקופתה, לא הורשו נשים לרכוש יותר מהשכלה יסודית, ואת עיקר חינוכה קיבלה בבית.  היא למדה גרמנית, צרפתית, פולנית, ורוסית, וקראה בספרות הלשונות הללו. בשנת 1871 נישאה לתאופיל קוברינסקי. הוא הלך לעולמו מקץ שנים ספורות, והיא נאלצה לשוב ולחיות עם הוריה, בבולחיב.

משנבחר אביה לפרלמנט האוסטרי, עקרה עמו לווינה, ושם פגשה את המשורר האוקראיני איוואן פרנקו.  הלה עודד אותה לפעול למען שיפור מצב הנשים באוקראינה, ולעורר אותן לתבוע שוויון מול גברים. בשנת 1884, יסדה את "איגוד הנשים האוקראיניות" (Товариство руських жінок) אשר התמקד בחינוך נשים באמצעות חשיפה לספרות ועידוד דיון בזכויות האישה.  בשנת 1890 נטלה חלק במשלחת שתדלנות לשר החינוך על מנת לאפשר לנשים ללמוד באוניברסיטה. היא פעלה גם למען מתן זכות בחירה לנשים, מעונות יום לילדים, ומטבחים משותפים.

בשנת 1883 חיברה סיפור קצר ראשון, בשם "שומינסקה", שלימים נודע בשם "רוח התקופה". שנה לאחר מכן, חיברה נובלה בשם "תמורת פיסת לחם". בשנת 1887, ערכה במשותף עם אולנה פצ'ילקה, אנתולוגיה של חיבורי נשים אוקראיניות, בשם "זר ראשון" (Перший вінок).  בית ההוצאה אשר יסדה הוציא שלושה גליונות של אלמנך לנשים בשם "גורלנו" (Наша доля).

במהלך חייה השפיעה על פמיניסטיות אוקראיניות אחרות, בהן אולהה קובליאנסקה. היא הלכה לעולמה בשנת 1920, בבולחיב.

יצירתה טרם תורגמה לעברית.

==קישורים חיצוניים==

==הערות שוליים==

קטגוריה:פמיניסטיות אוקראיניות
קטגוריה:סופרות אוקראיניות
קטגוריה:ילידות 1855
קטגוריה:נפטרות ב-1920
פארק גולדה

פארק גולדה 
פארק גולדה הוא פארק שהוקם על ידי קק"ל כאתר נופש על גבי שרידי מחצבה שפעלה במקום. הקמת הפארק הובילה לשיקום הנוף הפגוע שהותירה אחריה פעילות החציבה. הפארק משתרע על פני כ-540 דונם וממוקם סמוך לצומת משאבים וקיבוץ רביבים. הפארק קרוי על שמה של גולדה מאיר, ראש ממשלת ישראל הרביעית. בתה של מאיר, שרה, השתייכה למייסדיו של קיבוץ רביבים, הסמוך לפארק. במרכז הפארק עובר נחל רביבים שאורכו כ-170 מטר ורוחבו כ-50 מטר. 

באזור הייתה בעבר נקודת התיישבות בדואית בשם "ביר עסלוג'" אשר התפתחה סביב בארות המים העתיקות. השם העברי שניתן למקום אחרי מלחמת העצמאות הוא באר משאבים בפארק קיים אגם מלאכותי ורוב המים באגם מגיעים מאתר המרחצאות הסמוך נווה מדבר, לאחר שעברו סינון. כמו כן, בפארק מדשאות, מתקני שעשועים לילדים ושולחנות פיקניק. בקרבת השער לפארק נמצא בית הבאר המשוקם (באר נאפ"י-"NAAFI Navy, Army and Air Force Institutes"), שבו שוכנת תצוגת קבע. תצוגה זו היא חלק מפעילות קק"ל להנצחת מורשת חיילי אנזא"ק, שלחמו בנגב במלחמת העולם הראשונה.

נכון למרץ 2017, האגם המלאכותי יבש עקב הפסקת פעילות אתר המרחצאות.

==נקודות ציון בפארק==
===מצפור טלי===
מצפור טלי קרוי על שמה של טלי קסטנבוים, שעבדה ברשות לפיתוח הנגב. המצפור מגיע לגובה של 338 מטר בראש הגבעה שמצפון לאגם, וניתן לקיים ממנו תצפית על אזור צפון הנגב וקמר מחמל, וכן על האגם שנמצא בלב פארק גולדה. אל המצפור ניתן לטפס בעזרת 170 מדרגות הבנויות מאדני רכבת או להגיע בשביל העפר.

===באר נאפ"י ותצוגת אנזא"ק===
תצוגת אנז"ק בפארק גולדה
הבאר קיבלה את כינויה מראשי התיבות נאפ"י "NAAFI Navy, Army and Air Force Institutes" מאחר ששימשה בתקופת המנדט כחנות מצרכים לחיילי הצבא הבריטי ששירתו בביר עסלוג'. בית הבאר ממוקם בסמוך לשער הפארק. לאחר מלחמת העצמאות, קיבוץ משאבי שדה עשה שימוש במי הבאר להשקיית השטחים החקלאים שעיבדו. קרן קיימת לישראל ביצעה עבודות לשיקום האתר וייסדה בבית הבאר תצוגה המספרת על חשיבותה של ביר עסלוג' בדרכם של חיילי אנזא"ק לכיבוש באר שבע בשנת 1917.

===באר הפלפלון===
הבאר נמצאת 100 מטרים ממזרח לאגם. השם ניתן לבאר בגלל עץ פלפלון הצומח סמוך לה. בתוך בית הבאר ישנה מגלשה לילדים, אך היא אינה פועלת מסיבות בטיחות. 
===בריכת הכיפה===
בריכת הכיפה היא מבנה בטון קטן דמוי איגלו שגובהו כמטר. זה מתקן השקיה שבנו שלטונות המנדט הבריטי למען עדרי הצאן והגמלים של הבדואים בסביבה. הבריטים נהגו לחפור בארות כדי למשוך אליהם את הבדואים, ובכך לחזק את השליטה על תושבי הנגב.

==ראו גם==
* גולדה מאיר 
* הר הנגב
* קיבוץ רביבים
* נחל רביבים

==לקריאה נוספת==
* [https://birasluj.wordpress.com ביר עסלוג' כיום]

== קישורים חיצוניים ==

* [http://www.kkl.org.il/forestsearch/golda_park.aspx פארק גולדה], באתר קרן קיימת לישראל
* פארק גולדה, באתר מפה
* [http://www.eyarok.org.il/trip.aspx?id=1702 הצעה לטיול בפארק גולדה], באתר קרן קיימת לישראל
* 
* 

== הערות שוליים ==

קטגוריה:הר הנגב
גולדה
קטגוריה:הנצחת גולדה מאיר
קטגוריה:רביבים
היפר-ענק

היפר-ענק הוא סוג נדיר יחסית של כוכב, שמתאפיין בבהירות גבוהה ביותר ובקצב גבוה מאוד של אובדן מסה על ידי רוח שמש. המונח היפר-ענק מוגדר ככוכב שעוצמת ההארה שלו מדורגת בסיווג הספקטרלי המשני בשיעור 0 או +Ia (לפעמים גם Ia-0) וכן שספקטרום הפליטה שלו יכלול הרחבה והסחה לאדום של פסי פליטה אופייניים למימן (מסוג Hα). הספקטרום המיוחד הזה מאפיין כוכבים בעלי אטמוספירה לא יציבה שנובעת מרוח שמש חזקה במיוחד. מכיוון שהגדרת היפר-ענק לא תלויה רק בבהירות הכוכב, ייתכנו על-ענקים בעלי בהירות גבוהה משל היפר-ענקים. כוכבים אלה זוכים לעניין מצד אסטרונומים כי הם מאפשרים ללמוד על תהליכי היווצרות כוכבים ועל סיום חייהם כסופרנובה.

==התפתחות==
[[ערפילית קארינה, הכוכב במרכזה הוא אטא קארינה, היפר-ענק ואחד הכוכבים הגדולים ביותר הידועים לאנושות. עקב גודלו ומסתו, הכוכב מכלה את דלקו במהירות וייתכן שיתפוצץ בסופרנובה בזמן הקרוב (מיליון שנים הקרובות).]]
כוכבים בעלי מסה הגדולה מ-25 מסות שמש יוצאים במהירות מהסדרה הראשית תוך עליה בבהירותם עד להפיכתם לעל-ענקים כחולים. לאחר מכן הם מתקררים ומתנפחים תוך שמירה על עוצמת ההארה הכוללת והופכים לעל-ענקים אדומים ושוב מתכווצים ומתחממים והופכים חזרה לעל-ענקים כחולים. שלב זה הם עשוי לכלול מספר מחזורים של התנפחות והתקררות ולאחר מכן התכווצות והתחממות תוך שמירה על עוצמת ההארה הכוללת ושינוי צבע מכחול לאדום וחזרה לכחול, כאשר בכל התכווצות חלק מהשכבות החיצוניות מושלכות החוצה. לבסוף כאשר לא נשאר די דלק להיתוך גרעיני שיעצור את ההתכווצות תקרוס ליבת הכוכב בהתפוצצות של סופרנובה. כוכבים בעלי מסה גדולה מ-40 מסות שמש פולטים קרינה חזקה מכדי לאפשר את קיומה של אטמוספירה יציבה, שכן לחץ הקרינה מעיף את השכבות החיצוניות ומונע את יצירת השכבות החיצוניות היציבות והקרות יחסית של על-ענקים אדומים. כוכבים אלו שקרובים לגבול אדינגטון ומאבדים מסה במהירות הם ההיפר-ענקים.

היפר-ענקים צהובים הם בדרך כלל כוכבים שהתפתחו מעל-ענקים אדומים שבתהליך ההתכווצות שלהם איבדו את רוב האטמוספירה שלהם, להבדיל מעל-ענקים צהובים שהם יציבים יותר ונמצאים בתהליך מעבר בין על-ענק כחול לעל-ענק אדום. היפר-ענקים נוצרים רק באזורים צפופים במיוחד של חומר בין-כוכבי ואורך החיים שלהם הוא קצר במונחים אסטרונומיים - כמיליון שנים בלבד. מסיבה זאת הם נדירים יחסית למרות שבהירותם הגדולה, פי 500,000 - 750,000 מהשמש, מאפשרת לראותם גם ממרחקים גדולים.

בשל קרבתם לגבול אדינגטון, לחץ הקרינה של היפר-ענקים עשוי להתגבר על כוח המשיכה של הכוכב ולגרום לכוכב לזרוק חלקים גדולים מהמעטפת שלו לחלל. אירוע כזה גורם לעליה חדה וקצרה בבהירות של הכוכב. ייתכן שאירוע ההתפרצות של הכוכב η בשדרית בשנים 1820–1843 שנגרם מהשלכת מסה של עשרות מסות שמש, אירע בעקבות חציית גבול אדינגטון.

==קישורים חיצוניים==

*
מרים עזורי

מרים עזורי (נולדה ב-1956) היא קצינת משטרה בדימוס בדרגת תת-ניצב, שבתפקידה האחרון כיהנה כראש החטיבה לזיהוי פלילי באגף החקירות והמודיעין.

==ביוגרפיה==
עזורי נולדה וגדלה בבריסל שבבלגיה, בת לאב מהנדס חשמל ואם עקרת בית. הייתה חברה בתנועת השומר הצעיר ובגיל 16 ביקרה בישראל במהלך מחנה קיץ בקיבוץ בית ניר. בגיל 18 עלתה בגפה לישראל. היא סיימה תואר ראשון ושני בביולוגיה באוניברסיטה העברית בירושלים.

בתום לימודיה התגייסה למשטרת ישראל ושירתה במחלקת הזיהוי הפלילי. תחילה שירתה במעבדה הביולוגית ולאחר מכן במעבדה האנליטית לזיהוי סמים. שימשה סגן ראש המעבדה האנליטית וראש מעבדת פיתוח טביעות אצבעות. במהלך תפקידה זה סייעה לפענוח רצח רחבעם זאבי באמצעות שימוש ראשון בפיתוח של שיטה כימית חדשה לחשיפת טביעות אצבע.

ב-2006 מונתה לראש מחלקת סיוע מרחבי בדרגת ניצב משנה, וב-2012 מונתה לראש מחלקת המעבדות. באפריל 2013 קודמה לראש החטיבה לזיהוי פלילי בדרגת תת-ניצב והיא האישה הראשונה לכהן בתפקיד זה. היא כיהנה בתפקיד עד לשנת 2019 כאשר במקומה מונתה אשירה זמיר.

עזורי אם לארבעה ילדים. אחיה הצעיר הוא פרופסור דניאל זייפמן.

==קישורים חיצוניים==
* יעל ערד, [https://www.police.gov.il/articlePage.aspx?aid=1987 מסע ללב מערך הזיהוי הפלילי], באתר משטרת ישראל, 1 באוקטובר 2013
* 

==הערות שוליים==

קטגוריה:ראשי המחלקה לזיהוי פלילי
קטגוריה:קצינות משטרה בדרגת תת-ניצב
קטגוריה:ישראליות ילידות בלגיה
קטגוריה:ישראלים ילידי בלגיה
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:עולות בשנות ה-1970
קטגוריה:עולים בשנות ה-1970
קטגוריה:ישראליות שנולדו ב-1956
קטגוריה:ישראלים שנולדו ב-1956
תמר ירדני יפה

תמר ירדני יפה (פברואר 1918 – 2005) הייתה מורה למוזיקה ומראשוני המטפלים באמצעות מוזיקה ובאמצעות תנועה בישראל, מקימת המרכז לטיפול באמנויות בעמק בית שאן.

== ביוגרפיה ==
נולדה ברובנה, שהייתה תחת שליטת רוסיה. בת ליעקב ולדורה (דבורה) ברמן, רופא שיניים וגננת. המשפחה עלתה ארצה ב-1921, שינתה את שמה לירדני והתיישבה במרכז ירושלים. האב החל לעבוד כרופא שיניים מהראשונים באזור, וטיפל באנשים גם בבתיהם בעיר ובסביבותיה. בין השאר טיפל באמנים ומוזיקאים רבים, ששילמו לו בציורים - ואף בשיעורי נגינה. כך החלה תמר ללמוד לנגן בפסנתר כבר בגיל הגן. בירושלים נולדו אחיותיה גליה, הצעירה ממנה בשבע שנים שהייתה עורכת וסופרת, ואלישבע הצעירה ממנה בתשע שנים.

למדה בבית הספר למל לבנות ולאחר מכן בגימנסיה העברית בירושלים, ששכנה אז בשכונת הבוכרים. במקביל למדה באקדמיה למוזיקה ירושלים. בהמשך השתלמה גם בסמינר לגננות ובסמינר למוזיקה בתל אביב.

בנעוריה הצטרפה לתנועת מחנות העולים, ושם הכירה את אורי יפה שהיה לבן זוגה. ב-1937 ירדו בני הזוג יפה לסדום, לעבודה במפעל האשלג במסגרת הפלוגה המקובצת של הקיבוץ המאוחד. באותה שנה היו בין חברי הגרעין המייסד של קיבוץ מעוז חיים בעמק בית שאן, שבו חיו בני הזוג עד מותם. בשנותיה הראשונות בקיבוץ שימשה כגננת וכמורה למוזיקה.

ב-1958 הקימה את המרכז לטיפול באמנויות בבית שאן (שעבר בהמשך למתחם חומה ומגדל של המועצה האזורית עמק בית שאן, כיום עמק המעיינות). זה היה אחד המרכזים הראשונים בישראל לטיפול בתחום, וירדני יפה הייתה מהמומחים הראשונים שעסקו בנושא. בין השאר למדה את התחום בלונדון, ב-Guildhall School of Music, ב-1970–1971. ב-1971 הקימה בתוך המרכז לטיפול באמנויות את המרכז לתרפיה במוזיקה. המרכז שימש לאורך השנים את כל תושבי הצפון, ובכללם ילדים על הספקטרום האוטיסטי, ילדים עם לקויות ראייה או שמיעה ועוד, וסייע לאורך השנים גם להכשיר דורות נוספים של מטפלים.

לאורך השנים תיעדה ירדני יפה את עבודתה במספר ספרים שכתבה, ובהם "כלי זמר מעולם הצומח" (1964), "ביטוי ויצירה במוזיקה כתרפיה" (הקיבוץ המאוחד, 1981) ו"דרך הניגון - ביטוי, יצירה ותרפיה" (שראה אור רק לאחר מותה, ב-2006). במקביל ביימה סרטים בתחומי עבודתה, כגון "כלי זמר מעולם הצומח" (1970), וכן סרטים המתעדים את חיי הקיבוץ, כגון "בר מצווה בקיבוץ" (1966) ו"ילדי המקלטים" (1970).

לירדני יפה נולדו שלושה בנים ושתי בנות. אחד מבניה היה אלוף-משנה עמיר יפה שנספה בשנת 1977 בתאונת דרכים בעת שירותו הצבאי.

==קישורים חיצוניים==
* [https://web.archive.org/web/20160916120449/http://maozhaim.onmobile.co.il/?page_id=39 תמר ירדני יפה], באתר "מעוז חיים - סיפור מקום"
* [http://www.hebpsy.net/articles.asp?id=2631 על ספרה "דרך הניגון - ביטוי, יצירה ותרפיה"], כולל שני פרקים מהספר, באתר פסיכולוגיה עברית

==הערות שוליים==

קטגוריה:מורים למוזיקה
קטגוריה:מטפלות באמצעות אמנויות
קטגוריה:מטפלים באמצעות אמנויות
קטגוריה:ישראליות ילידות רוסיה
קטגוריה:ישראלים ילידי רוסיה
קטגוריה:בוגרי בית הספר למל
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:בוגרות המחנות העולים
קטגוריה:בוגרי המחנות העולים
קטגוריה:אמהות שכולות: חללי צה"ל
קטגוריה:מעוז חיים: אישים
קטגוריה:אישים הקבורים במעוז חיים
קטגוריה:ישראליות שנולדו ב-1918
קטגוריה:ישראלים שנולדו ב-1918
קטגוריה:ישראליות שנפטרו ב-2005
קטגוריה:ישראלים שנפטרו ב-2005
חיות (קומיקס)

חיות (באנגלית: Hayoth) היא קבוצת גיבורי-על ישראליים בדיונית שמופיעה בחוברות הקומיקס "יחידת המתאבדים" ביקום DC קומיקס. הקבוצה הופיעה לראשונה בחוברת The Suicide Squad vol. 1 #45 מספטמבר 1990, ונוצרה על ידי ג'וף אישרווד, ג'ון אוסטרנדר וקים ייל. שם הקבוצה מתייחס לסוג של מלאכים המוזכרים בפולקלור היהודי, חיות הקודש.

==היסטוריה פרסומית==

===קוברה===
חיות הם צוות של ארבעה סוכנים חשאיים בעלי כוחות על של המוסד. המגע הראשון שלהם עם המערב היה כאשר אמנדה וולר (ראו יחידת המתאבדים) נשלחה ללכוד את נבל העל קוברה. לוולר נודע על קיומם של חיות מפיו של פעיל מצרי בשם נאזיר, שטען שלמרות שקוברה שוהה בישראל הוא מהווה איום על מצרים.

אמנדה וולר ויחידת המתאבדים מתגנבים בחשאי לירושלים במטרה ללכוד או להרוג את קוברה, אבל חיות מאתרים את היחידה ובהוראת המפקד הכהן לוכדים את וולר ואת וויקסן כדי להראות להם שהם כבר תפסו את קוברה. אמנדה חושבת שקוברה נתן לחיות ללכוד אותו, אך לא מבינה מדוע. יהודית לוקחת את וויקסן לפגוש את טיגריס הארד וראבאן, שם היא פוצעת אותו קשה והוא כמעט נהרג בידי טיגריס הארד.

בינתיים, אטום מגלה כי תוכניתו של קוברה הייתה להשחית את דיבוק, חבר צוות בחיות. קוברה משחית את דיבוק באמצעות סדרה של שיחות פילוסופיות על מהות הטוב והרע, ואז מנסה להשתמש בדיבוק כדי להתחיל מלחמת עולם שלישית. הקוסם הקבלי של חיות, רמבן, מציל את המצב על ידי שיחה ארוכה עם דיבוק על טוב ורע, בחירה ומוסר.

=== ריי פאלמר===
ההתקלות הבאה התרחשה כאשר חיות לקחו בטעות את מרלו, הנשיא לשעבר של קווארק, למעצר. אי־הבנה זו גרמה לחיות להסתכסך עם כמה מחברי ליגת הצדק (סופרמן, באטמן ואקווהמן) שחיפשו אחרי ריי פאלמר (אטום), יחידת המתאבדים ואונסלאות.

לאחר כמה התכתשויות סופרמן מסיים את הלחימה בעזרת גל הלם שנגרם ממחיאת כפיו. הליגה לוכדת את ריי פאלמר שמספר להם על חיל המיקרו ועל רציחתו של אדם קריי.

===דיבוק ועפרית===
על מנת שחיות יזכו בחירותם שוב, לאחר שפעלו בצורה לא חוקית על אדמת ארצות הברית, דיבוק הסכים לעזור לאמנדה וולר, אורקאל ודוקטור סיימון להגריב מהמכון למחקר על-אנושיים לבטל את התכנות של מיינדבוגלר. מיינדבוגלר תוכנתה מחדש ונטלה את זהותה של "עפרית". בעזרת דיבוק היא שבה לאישיותה המקורית, לאה וסרמן, ודיבוק מתארס איתה.

==חברי צוות==
* דיבוק - בינה מלאכותית המתפקד בתור האסטרטג של הצוות ומספק לוחמה אלקטרונית. 
* גולם - גיבור בשם מוישה נחמן, שמסוגל לשנות את הרכב הגוף דמוי החימר שלו בין רמות שונות של נוזל ומוצק.
* יהודית - מומחית באמנויות לחימה ושוריקן, מכנה את עצמה "חרב ציון".
* רמבן - ראש הצוות, קוסם קבלי המתקרא על שמו של הרמב"ן. הסמל על חזהו מייצג את האות א'.
* המפקד הכהן - מפקד החטיבה והמקשר בינה לבין המוסד למודיעין ולתפקידים מיוחדים.

== ראו גם ==
* שרף (קומיקס)

קטגוריה:גיבורי-על ב-DC קומיקס
חגי צוריאל

חגי צוריאל (נולד בשנת 1957) הוא איש המוסד למודיעין ולתפקידים מיוחדים בדימוס ומנכ"ל משרד המודיעין לשעבר.

==ביוגרפיה==
צוריאל בעל תואר ראשון בפילוסופיה מאוניברסיטת חיפה, תואר ראשון ושני בהיסטוריה של המזרח התיכון מאוניברסיטת חיפה, תואר שני במינהל ציבורי בינלאומי מאוניברסיטת ג'ונס הופקינס ותואר שני במדע המדינה מהמכללה לביטחון לאומי ואוניברסיטת חיפה.

את שירותו הצבאי עשה ביחידת 8200 של חיל המודיעין. לאחר מכן שירת במוסד במשך למעלה מ-27 שנים במהלכן שימש ראש חטיבת המחקר, נציג המוסד בארצות הברית וסגן ראש אגף לעניינים אסטרטגיים.

במאי 2016 מונה למנכ"ל משרד המודיעין.

צוריאל נשוי, אב לשלושה ומתגורר ברעננה.

==קישורים חיצוניים==
*אפרים לפיד, [http://www.israeldefense.co.il/he/content/מנכל-משרד-המודיעין-החדש-חגי-צוריאל מנכ"ל משרד המודיעין החדש - חגי צוריאל], באתר ישראל דיפנס, 23 במאי 2016

==הערות שוליים==

קטגוריה:מנכ"לי משרדי ממשלת ישראל
קטגוריה:חיילי יחידה 8200
קטגוריה:אנשי המוסד
קטגוריה:בוגרי אוניברסיטת חיפה
קטגוריה:ישראלים שנולדו ב-1957
דיבוק (קומיקס)

דיבוק (במקור: Dybbuk) הוא גיבור על שנוצר על ידי חברת DC קומיקס. הוא נוצר על ידי ג'וף אישרווד, ג'ון אוסטרנדר וקים ייל, והופיע לראשונה בחוברת Suicide Squad (vol. 1) #45.

==ביוגרפיה בדיונית==
דיבוק הוא בינה מלאכותית שנוצר על ידי מדענים ישראליים כדי לשרת כחבר צוות ביחידת החיות. לדיבוק היכולת לשלוט בכל מכשיר המופעל על ידי מחשבים. הנבל קוברה השחית את דיבוק וניסה לגרום לו להצית מלחמה בין היהודים והמוסלמים. חבר צוות אחר בחיות, רמבן, היה זה שהציל את דיבוק מהשחתה מוחלטת.

דיבוק מפתח זהות אנושית יותר בשם לני, והתחייב לעזור לאמנדה וולר ולתכנת מחדש את חברת יחידת המתאבדים לשעבר, מיינדבוגלר, שאליה הושתלה הזהות "עפרית", אשת ג'יהאד אלימה. בסופו של דבר דיבוק ועפרית מתאהבים ומתחתנים.

קטגוריה:גיבורי-על ב-DC קומיקס
שרף (קומיקס)

שרף (במקור: Seraph) הוא גיבור-על ישראלי שנוצר על ידי חברת DC קומיקס. הוא נוצר על ידי א' נלסון ברידוול ורמונה פרדון, והופיע לראשונה בחוברת Super Friends #7.

==ביוגרפיה בדיונית==
חיים לבון הוא מורה בבית ספר יהודי האוחז בכוח קסום. הוא עוזר לסופרמן לנטרל פצצה שנורתה על ישראל ומשחרר את התאומים המופלאים משטיפת מוח. כחבר של השומרים העולמיים הוא סייע לסופרמן במשימות שונות.

הוא נשאר עם השומרים העולמיים במשך כמה שנים, עד שסירב להצעה של מלכת הדבורים מביאליה, מאחר שהוא היה יהודי וביאליה היא מדינה מוסלמית. במשך כמה זמן הסתובב שרף לבדו עד שדוקטור מיסט קרא לו לבוא לביאליה כדי להציל את השומרים העולמיים. המשימה הוכתרה בהצלחה.

לאחר מאבק באויביו של דוקטור מיסט חברי קבוצה שונים נופלים בקרב. שרף מקים מחדש את השומרים העולמיים, כעת כמנהיגם, ומקים פסלים לזכר חבריו שנפלו.

==כוחות ויכולות==
כוחותיו של שרף נובעים בעיקר מחפצים מיתיים שונים שהוחזקו בעבר על ידי דמויות היסטוריות מהתנ"ך.

הוא עונד את טבעת שלמה, שנותנת לו חכמת-על ומאפשרת לו להשתגר למרחקים קצרים, ועוטה את אדרתו של אליהו המגנה עליו מפני פגיעה. הוא אוחז במטהו של משה, שיכול להתארך לכל אורך, לקרוע מים ולהפוך לנחש. בנוסף יש לו שיער ארוך המעניק לו את כוח-העל הפיזי של שמשון. הוא יכול לבקש ניסים מ"כוח עליון" בשעת הצורך. למשל, באחת מהרפתקאותיו של שרף הנבלים יורים לעבר בני ערובה, והוא מבקש מכוח עליון לעצור את הזמן כדי שיכול להציל את בני הערובה.

==ראו גם==
* חיות

קטגוריה:גיבורי-על ב-DC קומיקס
קטגוריה:דמויות בדיוניות יהודיות
קטגוריה:ישראלים בדיוניים
יחסי מקסיקו–קטר

יחסי מקסיקו–קטר הם היחסים הדיפלומטיים המלאים שבין המדינות המקסיקניות המאוחדות לבין מדינת קטר.

== היסטוריה ==
האמיר [[תמים בן חמד אאל ת'אני בביקור במקסיקו עם נשיא מקסיקו, 2015]]
היחסים בין שתי המדינות כוננו ב-30 ביוני 1975, כ-4 שנים לאחר שקטר קיבלה את עצמאותה מהבריטים. מאז כינונם, היחסים תוחזקו ונוהלו בעיקר על ידי ארגונים בינלאומיים דוגמת האו"ם. רק במהלך השנים האחרונות שיתוף הפעולה בין המדינות הלך וגדל. בשנת 2014 קטר פתחה שגרירות במקסיקו סיטי. המחווה הייתה הדדית ובשנת 2015 נפתחה שגרירות חדשה בדוחה.

בחודש נובמבר בשנת 2015 נסע אמיר קטר תמים בן חמד אאל ת'אני לביקור במקסיקו, בו ביקר את נשיא מקסיקו אנריקה פניה נייטו וחתם בין היתר על כמה הסכמים דוגמת הסכם שירותי אוויר משותפים לשתי המדינות והסכמים נוספים בתחומי האנרגיה, התרבות והאומנות. בחודש ינואר בשנת 2016 נסע נשיא מקסיקו אנריקה פניה נייטו לקטר וביקר את אמיר קטר תמים בן חמד אאל ת'אני, בין היתר חתמו גם על הסכמים.

== יחסי סחר ==
ב-2014 הסתכם הסחר השנתי הכולל בין שתי המדינות בסך של 284 מיליון דולרים אמריקאים. הייצוא של מקסיקו לקטר יכלול לרוב כלי תחבורה, מקררים ומשאיות. הייצוא של קטר למקסיקו יכלול לרוב סגסוגות אלומיניום וגז טבעי. קטר היא המייבאת ה-61 בגודלה למקסיקו ומקסיקו היא המייבאת ה-28 בגודלה לקטר.

== משלחות דיפלומטיות ==
* קטר מחזיקה שגרירות במקסיקו סיטי.
* מקסיקו מחזיקה שגרירות בדוחה.

== הערות שוליים ==
לבד על המרבד

לבד על המרבד (באנגלית: Cat on the Mat) הוא ספר ילדים שכתב ואייר בריאן וילדסמית. יצא לאור באנגלית ב-1982 ובעברית, בהוצאת הקיבוץ המאוחד, ב-1986 בתרגומה של מיריק שניר.

מאז צאתו נהפך הספר לרב-מכר ונחשב ספר קלאסי לפעוטות, במקרים רבים בבחינת ספר ראשון לילדים קטנים מאוד.

== עלילה ==
הסיפור מספר על חתול שישב על המרבד לבד, ולאט לאט הגיעו עוד ועוד חיות שהפריעו לו, עד שסילק אותן. 

== מבנה וקהל יעד ==
הספר מיועד לילדים צעירים מאוד, ומודפס על קרטון קשיח. בכל כפולת דפים מופיע איור גדול (של החתול על המרבד, לבד או עם שאר החיות), ושורה אחת בלבד של טקסט. 
הספר נבנה בהדרגה עם מתח הולך ועולה עד לרגע השיא שבו החתול מגרש את שאר החיות.
הספר משעשע ילדים קטנים וגם מאפשר להם להבין שלכל אחד מותר להיות לפעמים קצת לבד, בלי שיפריעו לו במרחב האישי שלו.

== לקריאה נוספת ==
* בריאן וילדסמית, לבד על המרבד, הקיבוץ המאוחד, 1986
==קישורים חיצוניים==
* צבי עמלי, [https://web.archive.org/web/20160610143528/http://maagal.parparov.com/publications/group-therapist-contemplations-print.html הרהורים של מנחה קבוצות על הספר "לבד על המרבד"], באתר מעגל

קטגוריה:ספרי ילדים ונוער
קטגוריה:ספרי 1982
יהיה טוב סלומוניקו

יהיה טוב סלומוניקו הוא סרט דרמה-קומי ישראלי מז'אנר סרטי הבורקס, שיצא בשנת 1975 בכיכובו של ראובן בר יותם. סרט המשך לסרט "סלומוניקו", שהיה הצלחה קופתית גדולה ומכר 690,000 כרטיסים בבתי-הקולנוע בישראל. הסרט "יהיה טוב סלומוניקו", הצליח גם הוא, ומכר 549,000 כרטיסים. במאי הסרט הוא אלפרד שטיינהרדט.

==עלילה==
סלומוניקו קרקסטיקה, סלוניקאי, יוצא לגמלאות מעבודתו בנמל. מאחר שאשתו מתה, בני משפחתו מנסים לשכנע אותו לעזוב את ביתו ולעבור לבית אבות, על מנת שיוכלו למכור את הבית ולחלק ביניהם את הכסף.

==שחקנים==

{| class="wikitable"

|-

!שחקן !! תפקיד

|-

|ראובן בר יותם || סלומוניקו

|-

|שייקה אופיר || המתרגם

|-

|יונה אליאן || רחליקה

|-

|רונית פורת|| פרליקה/פנינה צימרמן 

|-

|זאב ברלינסקי || צלניקר

|-

|מני פאר || בועז צימרמן

|-

|מוני מושונוב || נהג ברחוב

|-

|אלברט כהן || טודרוס

|-

|יאיר רובין || יצחק

|-

|אשר צרפתי || אלברט

|-

|יוסי יבלונקה || דוויד

|-

|תמי ספיבק || שושי

|-

|יצחק חזקיה || שמוליק

|}

==קישורים חיצוניים==

* [https://www.ictd.co.il/%D7%A1%D7%9C%D7%95%D7%9E%D7%95%D7%A0%D7%99%D7%A7%D7%95/%D7%A1%D7%A8%D7%98 מאגר העדויות של הקולנוע הישראלי - סלומוניקו]

==הערות שוליים==

קטגוריה:סרטי 1975
קטגוריה:סרטי בורקס
קטגוריה:סרטי קומדיה ישראליים
קטגוריה:סרטים בלאדינו
קטגוריה:סרטים ישראליים משנת 1975
מטה הדיור הלאומי

מטה התכנון הלאומי הוא גוף מטה הכפוף לשר הפנים, אשר תפקידו לתאם את פעולת גורמי התכנון ולגבש את מדיניות התכנון הלאומית בעולם התכנון והבנייה. ראש מטה התכנון מכהן גם כיו"ר המועצה הארצית לתכנון ובנייה, יו"ר הוועדה לתשתיות לאומיות ויו"ר הוועדה למתחמים מועדפים לדיור. כמו כן, משמש כממונה על יושבי ראש ועדות התכנון המחוזיות.

== היסטוריה ==
בשנת 2015 שר האוצר הנכנס משה כחלון דרש במסגרת המשא ומתן הקואליציוני לרכז את כל הסמכויות השונות בתחום הדיור בישראל תחת משרד האוצר.

במסגרת כך הוחלט להקים את - מטה הדיור הלאומי, כזרוע המבצעת של קבינט הדיור וממשלת ישראל לתחום הנדל"ן, ושישמש כמערך ארגוני בין משרדי שמתמקד בהובלת פרויקטים ורפורמות.

תפקידיו של ראש מטה הדיור הם להוביל את פעילות גופי הנדל"ן הממשלתיים ולתאם ביניהם: רשות מקרקעי ישראל, דירה להשכיר, מינהל התכנון ומשרד הבינוי והשיכון. כמו כן ראש מטה הדיור וצוותו מרכזים ומבצעים בקרה אחר החלטות קבינט הדיור וביצוען. ראש מטה הדיור משמש גם כיו"ר המועצה הארצית לתכנון ובנייה, יו"ר ועדת הרשאות תכנון ופיתוח ויו"ר הוועדה הארצית לתכנון ולבנייה של תשתיות לאומיות.

ראש מטה הדיור הראשון היה אביגדור יצחקי, וב-2018 החליף אותו זאב בילסקי.

בשנת 2020 עם הקמת ממשלת ישראל השלושים וחמש הוחלט לפצל את סמכויות מטה הדיור, בין משרד הבינוי והשיכון ומשרד הפנים ולהקים מטה תכנון.

בשנת 2021; שנה לאחר מכן עם הקמת ממשלת ישראל השלושים ושש מונה עו"ד שלומי הייזלר לראש מטה התכנון הלאומי.

בפברואר 2023 עם הקמת ממשלת ישראל השלושים ושבע מונה נתן אלנתן לשעבר סגן ראש עיריית תל אביב לראש מטה התכנון הלאומי.

== קישורים חיצוניים ==
* 
* 

==הערות שוליים==

קטגוריה:ישראל: דיור
אנה מריה, מלכת יוון

אנה מריה, מלכת יוון ובעלה המלך קונסטנטין עם שניים מילדיהם
אנה מריה, מלכת יוון (בדנית: Dronning Anne-Marie; נולדה ב-30 באוגוסט 1946) היא אלמנתו של קונסטנטינוס השני, מלך יוון האחרון ואחותה של מרגרטה השנייה, מלכת דנמרק.

==ביוגרפיה==
הנסיכה אנה מריה נולדה בארמון אמליאנבורג שבקופנהגן, ב-30 באוקטובר 1946, כבתם השלישית של פרדריק התשיעי, מלך דנמרק, ואינגריד, נסיכת שוודיה. בעת לידתה רק בנים זכרים יכלו לרשת את המלוכה הדנית, ודודה הנסיך קנוד היה אמור לרשת את המלוכה. ב-1953 שונה החוק, והיא נכנסה לסדר הירושה. היא התחנכה בבית ספר פרטי בשווייץ, וכשהייתה בת 16 פגשה את בעלה לעתיד בעת שהתלווה להוריו, מלך ומלכת יוון, בביקור ממלכתי בדנמרק. לאחר מכן נפגשו עוד מספר פעמים, ביניהן בחתונת אחותו, סופיה, מלכת ספרד, שבה שימשה אנה מריה כשושבינה. ב-1964 נישאה אנה מריה לקונסטנטינוס, מלך יוון. ההודעה על אירוסיהם באה מספר חודשים אחרי שהומלך למלך. עקב נישואיה, המירה את דתה מהכנסייה הדנית הלותרנית לנצרות יוונית-אורתודוקסית. לזוג נולדו חמישה ילדים. עקב מהפכה שהתחוללה ביוון, הוגלתה משפחת המלוכה, והיא עברה להתגורר באנגליה ביחד עם משפחתה. ב-1980 הקימו אנה מריה ובעלה את הקולג' ההלני של לונדון, בית ספר דו לשוני בו התחנכו ילדיהם. היא משמשת כיושב ראש של בית הספר.

==משפחתה==
ב-18 בספטמבר 1964 התחתנה אנה מריה עם קונסטנטינוס השני, מלך יוון ממנו יש לה 5 ילדים:
* אלכסיה (נולדה ב-1965)
* פבלוס (נולד ב-1967)
* ניקולאס (נולד ב-1969)
* תאודורה (נולדה ב-1983)
* פיליפוס (נולד ב-1986)

==אילן יוחסין==

==קישורים חיצוניים==

קטגוריה:מלכות רעיות
קטגוריה:בית שלזוויג-הולשטיין-זונדרבורג-גליקסבורג
קטגוריה:נשות מלכים יוונים
קטגוריה:ילידות 1946
מכבי רעננה (כדורעף נשים)

מועדון כדורעף מכבי רעננה (או מ.כ. מכבי רעננה) הוא מועדון ספורט בעיר רעננה, המועדון הוקם בשנת 1999 כמועדון לשלושה ענפי ספורט: אופניים, אתלטיקה וכדורעף ונקרא בשם "דוושנים רעננה".

מייסדו היה נחום טלמור יחד עם קבוצת שחקני כדורעף ותיקים.

בשנת 2001 שינה המועדון את שמו למועדון כדורעף רעננה, נפרד מענפי הספורט האחרים והתמקד אך ורק בכדורעף. שנתיים אחר כך התמנה אליעזר קלינה ליו"ר המועדון וכיהן בתפקיד זה במשך 3 שנים.

בין השנים 2006–2012 שימש בתפקיד היו"ר גידי בינת, בשנת 2007 מונה דרור גורן למנכ"ל המועדון ומשמש בתפקיד זה עד היום.

בשנת 2012 נקלע המועדון למשבר כלכלי, בעקבותיו גובשה תוכנית הבראה כלכלית ותוכנית אסטרטגית חדשה ששמה דגש על השקעה בדור הצעיר, הקמה של קבוצות נערים ונוער ובעבודה משותפת עם עיריית רעננה ליצירת תשתית כדורעף נרחבת בעיר החל מהגילאים הצעירים.

באותה השנה הצטרף המועדון למרכז מכבי ושינה את שמו ל"מועדון כדורעף מכבי רעננה".

=== קבוצת הנשים ===
קבוצת הנשים של המועדון משחקת בליגת העל החל משנת 2000, את משחקיה הביתים מארחת הקבוצה באולם הפעמונים.

העשור הראשון של המאה העשרים ואחת היה תור הזהב של הקבוצה, תקופה זו התאפיינה במאבק צמוד של מועדון כדורעף רעננה מול הפועל עירוני קריית אתא כאשר שתי

קבוצות אלו הובילו את הליגה ובמשך אותו עשור חלקו ביניהן בלעדית את האליפויות וגביעי המדינה.

הקבוצה מחזיקה ב-5 גביעי מדינה (2000, 2001, 2008, 2009, 2011) ובשלוש אליפויות (2005, 2009, 2011)

בעונת 2008–2009 הקבוצה ניצחה בכל משחקיה וזכתה בדאבל לראשונה בתולדותיה.

בעונת 2009–2010 שיחקה הקבוצה בגביע האתגר האירופאי (השלישי בחשיבותו ביבשת) ועברה את הסיבוב הראשון ובליגה הישראלית סיימה שנייה הן באליפות והן בגביע.

בעונת 2010–2011 זכתה הקבוצה בדאבל שני.

המשבר הכלכלי שאליו נקלע המועדון ב-2012 הביא לשחרור של שחקניות רבות ולבנייה של קבוצה בתקציב מאוזן עם דגש על שחקניות ישראליות.

==== הקבוצה כיום ====
בעונת 2017-2018 סיימה הקבוצה במקום החמישי.

מאמן - ישראל אשר
{| class="wikitable sortable"
|+נכון לעונה 2018-2019
!מס'
!שם
!עמדה
|-
|1
|טליטה נסימנטו
|חוסמת אמצע
|-
|2
|אורן עובדיה
|חוסמת אמצע
|-
|3
|יאל בנימין
|מצליבה
|-
|5
|נועה קבקוב
|ליברו
|-
|6
|איבונה וליגורה
|קבלנית
|-
|7
|אלה טבקרו
|חוסמת אמצע
|-
|8
|שי ברם
|מוסרת
|-
|9
|נסטיה צ'יבוטרוב
|קבלנית
|-
|10
|אנה כהן
|ליברו
|-
|13
|יעל לוטן
|מצליבה
|-
|13
|ברונה למוס
|מוסרת
|-
|18
|גל מליאר
|קבלנית
|}

==קישורים חיצוניים==
* [https://www.facebook.com/Raanana.volleyball.club/ דף הפייסבוק של הקבוצה]
* [http://www.iva.org.il/Titles.asp איגוד הכדורעף -היסטוריה]
* 

רעננה
רעננה
קטגוריה:רעננה: מועדוני ספורט